paragraph_text: Tijekom 1893. proučavao je fragmente meteorita nađenog u kanjonu Diablo u Arizoni. U tim fragmentima je otkrio novi mineral, pa je nakon intenzivnog istraživanja zaključio da je novi mineral napravljen od silicijevog karbida. Mineral je 1905. nazvan moasanit u njegovu čast. Umro je naglo u Parizu 20. veljače 1907., ubrzo nakon dobivanja Nobelove nagrade. Ne zna se jesu li njegovi eksperimenti s opasnim fluorom doprinijeli njegovoj preranoj smrti.